Inmunoglobulina M (IgM) pentámera (formada por 5 unidades e unha cadea J).  
1: unidade básica.   
2: cadea pesada das inmunoglobulinas.  
3: cadea lixeira das inmunoglobulinas.  
4: **cadea J**.  
5: pontes disulfuro intermoleculares.
Inmunoglobulina IgA dímera (consta de dúas unidades, unha cadea J e un compoñente secretor).  
1: cadea pesada.  
2: cadea lixeira.  
3: **cadea J**.  
4: compoñente secretor.
A **cadea J** é un compoñente proteico dos anticorpos IgM e IgA. Trátase dun polipéptido de 137 residuos de aminoácidos,, que nos humanos está codificado no xene IGJ do cromosoma 4. O seu nome procede do inglés *joining chain*, cadea de unión.

Estrutura
---------

O peso molecular da cadea J é de aproximadamente 15 kDa e consta de 137 residuos de aminoácidos. Presenta unha estrutura de pregamento de inmunoglobulina estándar de dúas láminas β-pregadas de catro fitas dobradas unhas sobre as outras. Ten 8 residuos de cisteína. Dous destes residuos únense coa cadea pesada α da IgA ou coa cadea pesada μ da IgM por medio de pontes disulfuro, servindo para ligar as dúas rexións Fc do anticorpo.

Segundo os estudos comparativos realizados a cadea J mostra un alto grao de homoloxía entre as aves e os humanos, o que indica a importancia da súa función.

Función
-------

A cadea J é necesaria para que as IgM e IgA poidan ser secretadas polas mucosas.

Como as IgM e IgA son os dous únicos tpos de anticorpos que se polimerizan, formulárase unha hipótese inicial que dicía que a cadea J era un requisito imprescindible para a polimerización. Porén, posteriormente viuse que a IgM pode polimerizarse en ausencia da cadea J tanto como pentámero coma en forma de hexámero; de todos modos, estas dúas formas polimerizadas aparecen en menores cantidades nos organismos que carecen de cadeas J, e tamén teñen poucos dímeros de IgA.

Notas
-----

1. ↑  Levinson (2006). *Medical Microbiology and Immunology* (11 ed.). McGrawHill. pp. 405–6.
2. 1 2 3  Schroeder, Harry; Wald, David; Greenspan, Neil (2008). "Chapter 4: Immunoglobulins: Structure and Function". En Paul, William. *Fundamental Immunology* (6th ed.). Philidelphia, PA: Lippincott Williams & Wilkins. pp. 125–151. ISBN 0-7817-6519-6.
3. ↑  Max EE, McBride OW, Morton CC, Robinson MA (1986). "Human J chain gene: chromosomal localization and associated restriction fragment length polymorphisms". *Proc Natl Acad Sci U S A* **83** (15): 5592–6. PMC 386334. PMID 3016707. doi:10.1073/pnas.83.15.5592.
4. ↑  Max EE, Korsmeyer SJ (1985). "Human J chain gene. Structure and expression in B lymphoid cells". *J Exp Med* **161** (4): 832–49. PMC 2189063. PMID 2984306. doi:10.1084/jem.161.4.832.
5. ↑  "Entrez Gene: IGJ immunoglobulin J polypeptide, linker protein for immunoglobulin alpha and mu polypeptides".
6. 1 2  Kiyono, Hiroshi; Kunisawa, Jaw; McGhee, Jerry; Mestecky, Jiri (2008). "Chapter 31: The Mucosal Immune System". En Paul, William. *Fundamental Immunology* (6th ed.). Philidelphia, PA: Lippincott Williams & Wilkins. pp. 983–1030. ISBN 0-7817-6519-6.

|  |  |
| --- | --- |
| Control de autoridades | 
* Wd: Q18027731
* MAG: 97615245

 |

|  |  |
| --- | --- |
| Identificadores | 
* Ensembl: ENSG00000132465
* Entrez: 3512
* HGNC: 5713
* HomoloGene: 16958
* OMIM: 147790
* RefSeq: NM\_144646

 |